Dom múzeum Peja Javorova (Sofia)

Dom múzeum Peja Javorova (), alebo Dom múzeum P. K. Javorova () je obytný dom, v súčasnosti fungujúci ako múzeum, ktorý sa nachádza v meste Sofia v Sofijskej oblasti v juhozápadnom Bulharsku.

Budova má pridelený štatút kultúrnej pamiatky národného významu. Je jedným z objektov bulharského Národného literárneho múzea.

Pejo Javorov žil v dome so svojou manželkou Lorou Karavelovovou v období od novembra 1912 do novembra 1913.

 Lokalita 
Pamätná doska na budove|náhľad|vľavo
Dom múzeum Peja Javorova sa nachádza v centrálnej časti mesta Sofia v rajóne Sredec na ulici „G. S. Rakovski“ (, doslova ulica G. S. Rakovského) č. 136.

 Dejiny 
Pejo Javorov sa do domu nasťahoval so svojou manželkou Lorou Karavelovovou (dcéra bulharského štátnika Petka Karavelova) v novembri 1912. Lora Karavelovová v dome spáchala samovraždu a o prvý pokus o samovraždu sa v dome následne pokúsil aj samotný Pejo Javorov, ktorý v dôsledku tohto činu oslepol (po strele do hlavy). Javorov v dome žil do novembra 1913.

V roku 1963 bol dom premenený na múzeum dedikované Pejovi Javorovovi. V priebehu roku 1976 sa múzeum stalo súčasťou Národného múzea bulharskej literatúry, ktoré bolo neskôr premenované na súčasné Národné literárne múzeum. 

V roku 1978 bol budove udelený štatút kultúrnej pamiatky národného významu.

V rokoch 20162017 prebehli na múzeu reštauračné práce, pričom v roku 2016 bola opravená fasáda budovy a v roku 2017 boli reštaurované vnútorné expozičné priestory. Múzeum bolo po rekonštrukcii opätovne oficiálne otvorené pre návštevníkov 19. novembra 2017.

 Charakteristika 
Pred domom sa nachádza socha Peja Javorova z roku 1957, ktorej autorom je sochár Ivan Blažev.

 Múzeum 
Múzeum bolo otvorené pre návštevníkov v roku 1963.

Expozícia pozostáva z osobných predmetov Peja Javorova a Lory Karavelovovej, ďalej sa tu nachádzajú Javorove dokumenty ako aj jeho zbierka zbraní medzi ktorými je aj zbraň, ktorú používal ako čatár Vnútornej macedónsko-adrianopolskej revolučnej organizácie. Osobné predmety vo fondoch múzea predstavujú predovšetkým cenné zbierky rukopisov, originálne fotografie, osobná Javorovova knižnica, prvé vydania jeho diel (väčšina z nich je podpísaných), ako jeho zbierka zbraní, obrazov, grafík a sôch. 

V pôvodnom stave je tu možné vidieť obývačku a pracovňu, čo návštevníkom približuje autentickú atmosféru zo začiatku 20. storočia. 

Jedna izba predstavuje repliku izby z jeho posledného bydliska na sofijskej ulici Solunska v ktorej Javorov žil v posledných dňoch svojho života a kde 29. októbra 1914 spáchal samovraždu. Táto izba je vybavená originálnym nábytkom a Javorovovými osobnými vecami, ktoré do nej boli z jeho posledného bydliska prenesené.

 Štatút a dôvod pamiatkovej ochrany 
Kategória: kultúrna pamiatka národného významu

Rok vyhlásenia: 1978

Dôvod pamiatkovej ochrany: architektonicko-staviteľská a historická hodnota budovy

 Galéria 

 Referencie 

 Iné projekty 

Kategória:Stavby v Sofii
Kategória:Domy v Sofii
Kategória:Múzeá v Bulharsku
Kategória:Kultúrne pamiatky v Bulharsku
Kategória:Organizácie založené v 1963